**ŠOLSKI SKLAD OŠ MALEČNIK**

 **Malečnik 61**

**2229 Malečnik**

**ZAPISNIK 4. SEJE ODBORA ŠOLSKEGA SKLADA OŠ MALEČNIK**

v šolskem letu 2012/2013, ki je bila v ponedeljek, 27. 8. 2013, ob 9. uri v prostorih Univerze v Mariboru.

Prisotni člani: g. Dejan Senekovič (predsednik sklada, predstavnik staršev), ga. Cvetka Černko (predstavnica staršev), ga. Katja Kozjek Varl (podpredsednica sklada, predstavnica šole), g. Milan Pečovnik (predstavnik šole), ga. Sonja Rečnik (predstavnica šole). Prisotna sta bila ga. računovodkinja Majda Mak in g. ravnatelj Rudolf Sedič.

Odsotna sta bila ga. Mojca Bruić (predstavnica staršev) in g. Tomaž Škrlec (predstavnik staršev).

**Dnevni red:**

1. Ugotovitev sklepčnosti in potrditev dnevnega reda.
2. Pregled in potrditev zapisnika prejšnje seje.
3. Pregled in analiza dela v šol. letu 2012/13.
4. Načrtovanje dela v šol. letu 2013/14.
5. Plan predstavitve dela za starše na prvem roditeljskem sestanku.
6. Planiranje dobrodelnega koncerta.
7. Razno.

K točki 1

G. Dejan Senekovič je pozdravil navzoče, ugotovil sklepčnost in prebral dnevni red. Prisotni smo soglasno potrdili predlagan dnevni red.

K točki 2

Pregledali in potrdili smo zapisnik prejšnje seje.

K točki 3

Ga. Majda Mak, računovodkinja na OŠ Malečnik, je predstavila finančno stanje šolskega sklada. Stanje na zadnji seji (24. 4. 2013) je znašalo 7.978,13 €. Na dan 2. 8. 2013 je na računu **9.047,39 €.** Znesek se je povečal za 1.069,26 €. **Priloga –** Finančno poročilo za leto 2013, na dan 2. 8. 2013.

V šol. letu 2012/13 so se na šoli izvedla prostovoljna dela, ki so jih opravili krajani, starši, delavci šole in drugi prostovoljci:

* prenova sanitarij (odstranitev starih in polaganje novih ploščic, menjava armatur, umivalnikov, sanitarij, tušev, montaža novih ogledal, luči),
* barvanje telovadnice, radiatorjev, silhuet, montaža novih stranskih košev in stenskih varovalnih blazin,
* ureditev igrišča za šolo (postavitev ograje, postavitev mreže za odbojko, goli),
* odstranjeno je bilo drevo za šolo,
* porušena in odstranjena garaža (stroške goriva je poravnala KS Malečnik),
* prestavljen čebelnjak,
* navoženo in zravnano igrišče za šolo,
* posejana trava.

S strani šolskega sklada je bilo urejeno, da so dobili starši domov pisne zahvale za prostovoljne prispevke, hkrati pa smo jim z besedo in sliko predstavili idejni načrt izgradnje večnamenskega igrišča ter jih prosili za donatorstvo. Ga. Kozjek Varl je z učenci izdelala plakate o namenu zbiranja sredstev.

K 4. točki

V šol. letu 2013/14 je v planu izgradnja večnamenskega igrišča. Za izgradnjo je bil izbran izvajalec Elan Inventa, ga. Božena Kokalj pa je naredila projektno dokumentacijo. Dela se začnejo takoj, ko pogodbo podpiše še župan.

G. ravnatelj Rudolf Sedič je povedal, da skupna vrednost izgradnje večnamenskega igrišča z DDV znaša 90.984,28 €. Mestna občina Maribor prispeva 26.000 €, Fundacija za šport 31.250 €, 33.734 € mora pokriti OŠ Malečnik. 10.000 € ima šola, 10.000 šolski sklad, torej moramo v letošnjem šol. letu zbrati še 13.734,28 €.

Potrebna sredstava bomo skušali dobiti s prostovoljnimi prispevki, donacijami, na novoletno-božičnem bazarju, s ponudbo koledarjev ter izvedbo dobrodelnega koncerta. Denar od bazarja in koledarjev je potrebno položiti na račun sklada v treh dneh. O datumu bazarja se bomo pogovorili na naslednjem sestanku.

Za donacije bomo prosili g. Peperko (firma Dobrodej), g. Krajnc (Študentski servis), Plinarno Maribor, Elektro Maribor, Dravske elektrarne. Dopis, da naprošamo za finančna sredstva, bomo poslali tudi na Svet krajevne skupnosti.

Za ureditev igrišča za šolo, ki je prav taku v planu, bomo izdelali skico ga. Katja Kozjek Varl, g. Milan Pečovnik in ga. Sonja Rečnik.

**Sklep:** Starši bodo na 1. roditeljskem sestanku prejeli izjave o prostovoljnih prispevkih za letošnje šol. leto in dopis, iz katerega bo razviden namen doniranih sredstev. Izjave in dopis bo pripravila ga. Katja Kozjek Varl. Sredstva lahko prispevajo starši v času od 1. 9. 2013 do 31. 8. 2014. Možne bodo različne variante prostovoljnih prispevkov.

K 5. točki

G. Dejan Senekovič bo na 1. roditeljskem sestanku starše seznanil o načrtovanih delih v šol. letu 2013/14. Prav tako bo prisotne seznanil, kaj se je s prostovoljnimi deli že naredilo in kdo so bili prostovoljci. Ga. Cvetka Černko se bo pozanimala, koliko so bila vredna vsa prostovoljna dela v šol. letu 2012/13.

K 6. točki

G. Milan Pečovnik je predlagal okvirni datum dobrodelnega koncerta – 24. 10. 2013. Na naslednjem sestanku, ki bo 9. 9. 2013, se bomo skupaj z urednikom Radia Center g. Davidom Irgoličem in predstavikom Žurnala Francem Matjašičem pogovorili o izvedbi in izvajalcih koncerta.

K 7. točki

Naslednji sestanek bo sklican 9. 9. 2013 ob 18. uri v prostorih OŠ Malečnik.

Seja je bila končana ob 11. uri.

Zapisala: Predsednik Šolskega sklada:

Sonja Rečnik Dejan Senekovič

|  |  |  |  |
| --- | --- | --- | --- |
|  |  |  |  |
| Datum: 08. 08. 2013 |  |  |  |
|  |  |  |  |
|  |  |  |  |
|  |  |  |  |
| FINANČNO POROČILO NA DAN 2. 8. 2013 |  |
|  |  |  |  |
|  |  |  |  |
| **PRIHODKI 2013** | **3.087,25** |  |  |
| Starši/položnice | 775,00 |  |  |
| Starši | 480,00 |  |  |
| Postovoljni prisp.  | 1.573,95 |  |  |
| Donacije | 250,00 |  |  |
| Kartuše | 8,30 |  |  |
|  |  |  |  |
| **ODHODKI 2013** | **393,99** |  |  |
| Priponke | 167,00 |  |  |
| Ekskurzija nadarjeni | 226,99 |  |  |
|  |  |  |  |
|  |  |  |  |
| Stanje 1. 1. 2013 | 6.354,13 |  |  |
| Stanje 02. 8. 2013 | **9.047,39** |  |  |
|  |  |  |  |
|  |  |  |  |
|  |  |  |  |
|  |  |  |  |
| Izdanih položnic | 2635 |  |  |
| Plačanih | 2287 |  |  |
| 87% |  |  |  |
|  |  |  |  |